cometadata/datacite-titles-descriptions-related-identifiers huggingface dataset:
DOI: 10.14457/lru.res.2022.9
title: การทดลองดินบ้านภูบ่อบิดเพื่อใช้ในการผลิตเครื่องปั้นดินเผาประเภทสโตนแวร์ด้วยวิธีการหล่อน้ำดิน

description: การทดสอบและปรับปรุงคุณภาพดินบ้านภูบ่อบิด ตำบลกุดป่อง อำเภอเมือง จังหวัดเลย เพื่อทำผลิตภัณฑ์เครื่องปั้นดินเผาประเภทสโตนแวร์ เพื่อศึกษาคุณสมบัติทางกายภาพของดิน ทดลองหาส่วนผสม ดินบ้านภูบ่อบิด ตำบลกุดป่อง อำเภอเมือง จังหวัดเลย ดินขาวลำปางและโปรแตสเฟลด์สปาร์ โดยการสุ่มตัวอย่างแบบเจาะจงจากตารางสามเหลี่ยมได้ส่วนผสม 36 สูตร ศึกษาทางกายภาพหลังการเผาที่อุณหภูมิ 1,250 องศเซลเซียส บรรยากาศออกซิเดชัน และทดลองขึ้นรูปผลิตภัณฑ์ด้วยวิธีการขึ้นรูปแบบหล่อน้ำดิน ผลการวิจัยได้ส่วนผสมที่เหมาะสมจากแหล่งดินบ้านภูบ่อบิด ตำบลกุดป่อง อำเภอเมือง จังหวัดเลย คือส่วนผสมที่ 5 มีส่วนผสมของดินบ้านภูบ่อบิด ร้อยละ 20 ดินขาวลำปางร้อยละ 20 และโปรแตสเฟลด์สปาร์ ร้อยละ 60 มีคุณสมบัติทางกายภาพหลังการเผาที่อุณหภูมิ 1,250 องศาเซลเซียส ได้แก่ การหดตัวหลังเผาร้อยละ 15 การดูดซึมน้ำร้อยละ 0.00 สีหลังการเผาคือ น้ำตาลเข้ม
DOI: 10.14457/lru.res.2022.10
title: การท่องเที่ยวลุ่มน้ำชีบนวิถีภูมิปัญญาพืชสมุนไพรจากป่าชุมชน-ป่าครอบครัว ชุมชนบ้านโคกสวาย จังหวัดสุรินทร์

description: การวิจัยครั้งนี้มีวัตถุประสงค์ เพื่อศึกษาความสัมพันธ์ของบริบททางสังคมเศรษฐกิจสิ่งแวดล้อมกับภูมิปัญญาพืชสมุนไพรจากป่าชุมชน-ป่าครอบครัว และวิเคราะห์ผลการจัดการภูมิปัญญาจากพืชสมุนไพรป่าชุมชน ป่าครอบครัวกับการท่องเที่ยวในพื้นที่ลุ่มน้ำชีชุมชนบ้านโคกสวาย จังหวัดสุรินทร์ โดยใช้ระเบียบวิธีวิจัยเชิงคุณภาพ ประกอบด้วย การสำรวจสืบค้นภูมิปัญญา การสังเกตการณ์แบบมีส่วนร่วม การสัมภาษณ์เจาะลึก และการประชุมระดมสมอง กระบวนการการทบทวนหลังปฏิบัติงาน กลุ่มตัวอย่าง ได้แก่ ผู้นำชุมชน หมอพื้นบ้าน ปราชญ์ชาวบ้าน อาสาสมัครสาธารณสุขประจำหมู่บ้าน เจ้าหน้าที่โรงพยาบาลส่งเสริมสุขภาพตำบล เจ้าหน้าที่องค์การบริหารส่วนตำบล เจ้าหน้าที่สำนักงานป่าไม้ นักพัฒนาชุมชน และสมาชิกกลุ่มป่าชุมชนกลุ่มป่าครอบครัว ใช้วิธีสุ่มตัวอย่างแบบเจาะจง จำนวน 35 คน ผลการวิจัยพบว่า การจัดการภูมิปัญญาพืชสมุนไพรที่เชื่อมโยงกับความสัมพันธ์กับบริบททางสังคมเศรษฐกิจและสิ่งแวดล้อมของชุมชนบ้านโคกสวาย ประกอบด้วย การใช้กติกาทางสังคม การสร้างยุวป่าชุมชน การให้ความรู้สมุนไพรจากการสำรวจป่าชุมชน ป่าครอบครัว และการเชื่อมโยงกับหน่วยงานสนับสนุนในพื้นที่
DOI: 10.14457/lru.res.2022.11
title: การบริการวิชาการอาชีพเสริมเพื่อสร้างรายได้: กรณีศึกษาชุมชนโค้งตาบาง อำเภอท่ายาง จังหวัดเพชรบุรี

description: การวิจัยครั้งนี้เป็นการวิจัยเชิงคุณภาพ มีวัตถุประสงค์เพื่อศึกษาการบริการวิชาการอาชีพเสริมเพื่อสร้างรายได้ โดยใช้วิธีการประชาคมพื้นที่หมู่บ้านและการทำหลักสูตรการจัดอบรม "การนวดไทยเพื่อสุขภาพ 150 ชั่วโมง" สร้างอาชีพเสริมของชุมชนโค้งตาบาง อำเภอท่ายาง จังหวัดเพชรบุรี และเพื่อศึกษารายได้จากอาชีพเสริมของประชาชนหมู่บ้านโค้งตาบาง อำเภอท่ายาง จังหวัดเพชรบุรี กลุ่มผู้ให้ข้อมูลจำนวน 13 คน ได้เลือกผู้ให้ข้อมูลแบบลูกโซ่ (Snowball Selection) โดยใช้การสัมภาษณ์รายบุคคลและกลุ่มด้วยแบบสัมภาษณ์เป็นเครื่องมือที่ใช้ในการเก็บข้อมูล และวิเคราะห์ข้อมูลด้วยการวิเคราะห์เนื้อหา (Content Analysis) ของกลุ่มผู้ให้ข้อมูลและจากเอกสาร ตำรา ผลการวิจัยพบว่าผู้ให้ข้อมูลเป็นเพศหญิง จำนวน 12 คน ส่วนใหญ่มีอายุมากกว่าหรือเท่ากับ 51 ปี ทุกคนมีระดับการศึกษาต่ำกว่าปริญญาตรี และนับถือศาสนาพุทธ ส่วนใหญ่ประกอบอาชีพรับจ้าง และผู้ให้ข้อมูลจำนวน 8 คน มีรายได้น้อยกว่า 10,000 บาทต่อเดือน ผลการศึกษาการบริการวิชาการอาชีพเสริมเพื่อสร้างรายได้ โดยใช้วิธีการประชาคมพื้นที่หมู่บ้าน พบว่าผู้ให้ข้อมูลมีส่วนร่วม ในกิจกรรมที่เกิดขึ้นของหมู่บ้าน เช่น การประชุม ทำงาน เตรียมงาน จัดกิจกรรมต่างๆ จัดทำโครงการร่วมกับหน่วยงานของรัฐ และผลการทำหลักสูตรการจัดอบรม "การนวดไทยเพื่อสุขภาพ 150 ชั่วโมง" สร้างอาชีพเสริม ของชุมชนโค้งตาบาง อำเภอท่ายาง จังหวัดเพชรบุรีพบว่ามีการทำหลักสูตรฯ ตามขั้นตอน ใช้ระยะเวลาในการดำเนินการ 1 สัปดาห์ ส่วนการจัดอบรมสร้างอาชีพเสริมมีการดำเนินการตามขั้นตอนในหลักสูตรฯ และใช้ระยะเวลา 25 วัน ส่งผลให้รายได้ของผู้ให้ข้อมูล จำนวน 13 คน มีรายได้เพิ่มขึ้น เฉลี่ย 9,738 บาท ต่อเดือน
DOI: 10.14457/lru.the.2022.2
title: การบริหารการศึกษาในโรงเรียนพระปริยัติธรรม แผนกสามัญศึกษา สังกัดสำนักงานพระพุทธศาสนาแห่งชาติ กลุ่ม 9

description: การวิจัยในครั้งนี้มีวัตถุประสงค์ เพื่อศึกษา 1) ระดับการบริหารการศึกษาโรงเรียนพระปริยัติธรรม แผนกสามัญศึกษา สังกัดสำนักงานพระพุทธศาสนาแห่งชาติ กลุ่ม 9 2) เพื่อเปรียบเทียบการบริหารการศึกษาโรงเรียนพระปริยัติธรรม แผนกสามัญศึกษา สังกัดสำนักงานพระพุทธศาสนาแห่งชาติ กลุ่ม 9 และ 3) เพื่อศึกษาข้อเสนอแนะเกี่ยวกับการบริหารการศึกษาโรงเรียนพระปริยัติธรรม แผนกสามัญศึกษา สังกัดสำนักงานพระพุทธศาสนาแห่งชาติ กลุ่ม 9 เป็นการวิจัยเชิงปริมาณ กลุ่มตัวอย่าง ได้แก่ ครูที่สังกัดในโรงเรียนพระปริยัติธรรม แผนกสามัญศึกษา กลุ่มที่ 9 จำนวน 177 คน โดยวิธีการสุ่มใช้สูตรของ ทาโร ยามาเน่ เครื่องมือที่ใช้ในการวิจัย ได้แก่ แบบสอบถาม สถิติที่ใช้ในการวิเคราะห์ข้อมูล ได้แก่ ร้อยละ ค่าเฉลี่ย ความถี่ ส่วนเบี่ยงเบนมาตรฐาน และการเปรียบเทียบ เพศ สถานภาพ วุฒิการศึกษา ใช้สถิติ t test และเปรียบเทียบอายุ และขนาดของโรงเรียน ใช้สถิติ One - way ANOVA ผลการวิจัย พบว่า 1) ระดับการบริหารการศึกษาโรงเรียนพระปริยัติธรรม แผนกสามัญศึกษา สังกัดสำนักงานพระพุทธศาสนาแห่งชาติ กลุ่ม 9 พบว่า โดยรวมอยู่ในระดับมาก 2) ผลการเปรียบเทียบการบริหารการศึกษาโรงเรียนพระปริยัติธรรม แผนกสามัญศึกษา สังกัดสำนักงานพระพุทธศาสนาแห่งชาติ กลุ่ม 9 พบว่า จำแนกตามเพศ สถานภาพ และวุฒิการศึกษาต่างกัน มีความคิดเห็นแตกต่างกันอย่างมีนัยสำคัญทางสถิติที่ระดับ .05 ส่วนจำแนกตามอายุ และขนาดของโรงเรียนที่ต่างกัน มีความคิดเห็นไม่แตกต่างกัน และ 3) ข้อเสนอแนะเกี่ยวกับการบริหารการศึกษาโรงเรียนพระปริยัติธรรม แผนกสามัญศึกษา สังกัดสำนักงานพระพุทธศาสนาแห่งชาติ กลุ่ม 9 ได้แก่ พัฒนาการวิจัยในชั้นเรียนด้วยการเปรียบเทียบวิธีการสอนแบบต่างๆ มีการจัดสรรงบประมาณอย่างเพียงพอ ควรมีการจัดกิจกรรมเปิดรับบริจาคเป็นการกุศลเพื่อใช้ในการเรียนการสอน มีการจัดอบรมด้านข้อวัตรสงฆ์ของพระภิกษุสามเณร เพื่อสร้างความเข้าใจในบริบทผู้เป็นนักเรียน ควรมีการส่งเสริมการมีส่วนร่วมของบุคลากรในการแลกเปลี่ยนเรียนรู้ มีการจัดการความรู้ทั่วทั้งองค์กร
DOI: 10.6084/m9.figshare.20180216
title: Data files for Bayesian and evolutionary temperature dependent genome-scale model (etcGEM)

description: Python pickle files containing data for creating visualizations for the manuscript by Jakob Peder Pettersen and Eivind Almaas 2022 "Bayesian and evolutionary temperature dependent genome-scale models display alternative optima due to insufficient constraints". The compuational scripts for creating this data are available on GitHub (https://github.com/AlmaasLab/BayesianGEM). Note that this repository does not contain all intermediate files due to space constraints.
DOI: 10.6084/m9.figshare.20180216.v1
title: Data files for Bayesian and evolutionary temperature dependent genome-scale model (etcGEM)

description: Python pickle files containing data for creating visualizations for the manuscript by Jakob Peder Pettersen and Eivind Almaas 2022 "Bayesian and evolutionary temperature dependent genome-scale models display alternative optima due to insufficient constraints". The compuational scripts for creating this data are available on GitHub (https://github.com/AlmaasLab/BayesianGEM). Note that this repository does not contain all intermediate files due to space constraints.
DOI: 10.14457/lru.res.2022.12
title: การบริหารจัดการงานแจ้งซ่อมของระบบโทรทัศน์วงจรปิด CCTV ในรูปแบบออนไลน์ผ่าน QR Code ของธนาคารออมสินสาขาทั่วประเทศ

description: การศึกษางานวิจัยในครั้งนี้ มีวัตถุประสงค์เพื่อศึกษาสาเหตุการแจ้งซ่อมของระบบโทรทัศน์วงจรปิด CCTV ของธนาคารออมสินสาขา การแจ้งแบบเดิมผ่านทางโทรศัพท์ E-mail และหนังสือบันทึกข้อความ ซึ่งได้การรับแจ้งหลายช่องทาง ข้อมูลมีความคลาดเคลื่อนไม่ตรงประเด็นที่เกิดปัญหาความขัดข้องของระบบ เนื่องจาก เจ้าหน้าที่ธนาคารออมสินสาขายังมีความสับสน และไม่เข้าใจเกี่ยวกับอุปกรณ์ที่เสีย หรืออาการชำรุดที่ต้องการให้แก้ไข ทำให้หน่วยรักษาความปลอดภัยที่เป็นผู้รับแจ้ง ไม่สามารถทราบปัญหา ทำให้การแก้ไขไม่ถูกต้อง และการติดตามสถานการณ์แก้ไขไม่เป็นระบบการติดตามมีความล่าช้า รวมถึงการจัดเก็บข้อมูลสถิติการแจ้งไม่เป็นระบบ ดังนั้น ผู้จัดทำงานวิจัยต้องศึกษากระบวนการทำงานแบบเดิม และนำข้อมูลต่างๆ ปัญหาและสาเหตุ เพื่อนำไปสู่การบริหารจัดการกระบวนการทำงานใหม่ โดยการนำระบบเทคโนโลยีออนไลน์ ผ่านการสแกน QR Code มาประยุกต์ใช้ เพื่อลดกระบวนการทำงาน ลดข้อผิดพลาด สามารถส่งมอบงานแก้ไขซ่อมแซมตาม (SLA) ได้อย่างรวดเร็ว และเกิดความพึงพอใจการผู้ใช้งานมากที่สุด ผลจากการศึกษาวิจัยในครั้งนี้ พบว่า การแจ้งซ่อมจากสาขามีความครบถ้วน ช่างนำอุปกรณ์ไปแก้ไขได้อย่างถูกต้อง และรวดเร็ว และยังสามารถเก็บเป็นฐานข้อมูลเดียวกัน สามารถลดเวลารับเรื่องแจ้งซ่อมจากธนาคารออมสินสาขา โดยใช้เวลาค่าเฉลี่ย 2 นาทีต่อครั้ง จากเดิมใช้เวลาเฉลี่ย 21:14 นาทีต่อครั้ง บริษัทส่งมอบงานตามเวลา (SLA) ได้รวดเร็วยิ่งขึ้น กำหนดให้ดำเนินการซ่อมแซมภายใน 24 ชั่วโมง ในพื้นที่กรุงเทพฯ และปริมณฑล พบว่า เวลาเฉลี่ยอยู่ 18 ชั่วโมง 26 นาที จากเดิมใช้เวลาเฉลี่ยอยู่ที่ 20 ชั่วโมง 50 นาทีต่อครั้ง ส่วนนอกเหนือจากกรุงเทพฯ และปริมณฑล กำหนดให้ดำเนินการซ่อมแซมภายใน 72 ชั่วโมง พบว่า ใช้เวลาเฉลี่ย 43 ชั่วโมง 20 นาที/ต่อครั้ง จากเดิมใช้เวลาเฉลี่ยอยู่ที่ 61 ชั่วโมง 46 นาทีต่อครั้ง ผลจากแบบสอบถามความพึงพอใจจากมีผู้ใช้งานจริง ได้แก่ ธนาคารออมสินสาขาจำนวนทั้งหมด 36 คน ระหว่างวันที่ 1-30 กันยายน2564 คิดเป็น 100% ของผู้แจ้งในเดือนดังกล่าว สรุปได้ว่า ผู้ใช้งานมีความพึงพอใจในด้านกระบวนการ/ขั้นตอนการในการแจ้งซ่อมออนไลน์ ในระดับความพึงพอใจมาก มีค่าเฉลี่ย 4.33 มีส่วนเบี่ยงเบนมาตรฐาน 0.50 และด้านการให้บริการเจ้าหน้าที่/การส่งมอบบริการได้อย่างรวดเร็ว มีความพึงพอใจในระดับมาก โดยมีค่าเฉลี่ย 4.31 มีส่วนเบี่ยงเบนมาตรฐาน 0.58
DOI: 10.14457/lru.res.2022.13
title: การปนเปื้อนของเชื้อ Salmonella spp. ในน้ำแข็งที่วางจำหน่ายบริเวณร้านค้ารอบมหาวิทยาลัยราชภัฏเลย

description: การศึกษาในครั้งนี้มีวัตถุประสงค์เพื่อตรวจหาเชื้อ Salmonella spp. ในน้ำแข็งที่วางจำหน่ายบริเวณร้านค้ารอบมหาวิทยาลัยราชภัฏเลย โดยทำการเก็บตัวอย่างน้ำแข็งทั้งหมดจำนวน 18 ตัวอย่าง จากร้านค้าจำนวน 6 ร้าน และทดสอบการปนเปื้อนของเชื้อซัลโมเนลลาด้วยการเพาะแยกในอาหารเลี้ยงเชื้อ Modified Semi-Solid Rappaport Vassiliadis Broth (MSRV), Xylose-Lysine Deoxycholate Agar (XLD), Salmonella-Shigella Agar (SS) ผลการศึกษาไม่พบเชื้อซัลโมเนลลาในตัวอย่างน้ำแข็งทั้งหมด 18 ตัวอย่าง ซึ่งเป็นไปตามเกณฑ์คุณภาพประกาศกระทรวงสาธารณสุข เรื่อง น้ำแข็ง ฉบับที่ 78 พ.ศ. 2527 ที่กำหนดไว้ว่าในน้ำแข็งต้องไม่พบเชื้อ Escherichia coli และจุลินทรีย์ที่ก่อให้เกิดโรค ข้อมูลที่ได้จากการศึกษาสามารถนำไปประกอบการตัดสินใจในการเลือกซื้อน้ำแข็งในร้านค้ารอบมหาวิทยาลัยราชภัฏเลย เพื่อให้ได้น้ำแข็งที่มีความสะอาดและปลอดภัยต่อผู้บริโภค
DOI: 10.14457/lru.res.2022.14
title: การประยุกต์ใช้ศาสตร์พระราชาโดยกระบวนการสร้างนวัตกรรมสังคม เรื่องการปรับปรุงภูมิทัศน์คลองคูเมืองและกำแพงเมืองโบราณของเทศบาลเมืองร้อยเอ็ด

description: บทความนี้มีวัตถุประสงค์เพื่อศึกษาและวิเคราะห์การประยุกต์ใช้ศาสตร์พระราชา โดยกระบวนการสร้างนวัตกรรมสังคมของเทศบาลเมืองร้อยเอ็ด โดยมีวัตถุประสงค์ 3 ประการ คือ 1) เพื่อศึกษาสภาพปัญหาและที่มาของนวัตกรรมสังคม 2) เพื่อศึกษาการประยุกต์ใช้ศาสตร์พระราชาในกระบวนการดำเนินงานของนวัตกรรมสังคม 3) เพื่อศึกษาผลลัพธ์และแนวโน้มความยั่งยืนของนวัตกรรมสังคม การศึกษาวิเคราะห์ครั้งนี้มาจากการวิจัยเชิงคุณภาพที่มีการรวบรวมข้อมูลจากทฤษฎี แนวความคิด การสังเกตแบบมีส่วนร่วม หลักฐานเชิงประจักษ์ และการสัมภาษณ์เชิงลึกผู้ให้ข้อมูลหลัก ซึ่งเป็นบุคลากรในเทศบาลเมืองร้อยเอ็ด รวมไปถึงประชาชนในพื้นที่เทศบาลเมืองร้อยเอ็ด และนำข้อมูลที่ได้มาวิเคราะห์เนื้อหา จัดหมวดหมู่ ตีความ เพื่อนำเสนอผลการศึกษาด้วยการพรรณนาเชิงวิเคราะห์ เทศบาลเมืองร้อยเอ็ดมีการประยุกต์ใช้ศาสตร์พระราชาและปรัชญาของเศรษฐกิจพอเพียงในการสร้างนวัตกรรมสังคมที่เรียกว่า "นวัตกรรมปรับปรุงภูมิทัศน์คลองคูเมืองและกำแพงเมืองโบราณ" เพื่อสร้างประโยชน์สุขแก่ประชาชนในพื้นที่อย่างยั่งยืน ผลการศึกษาพบว่า 1) สภาพปัญหาและที่มาของนวัตกรรมสังคม นวัตกรรมสังคมนี้เป็นผลมาจากความเป็นเมือง สภาวะความสมัยใหม่ และระบบทุนนิยมเข้าสู่พื้นที่ ส่งผลให้ประชาชนอพยพเข้าสู่เมืองเพื่อหางานทำ เกิดการขยายตัวของชุมชนเมืองอย่างก้าวกระโดด นำมาสู่ปัญหาการุกล้ำพื้นที่ทางประวัติศาสตร์บริเวณคูเมืองและกำแพงเมืองโบราณ กลายเป็นชุมชนแออัดของเมือง 2) การประยุกต์ใช้ศาสตร์พระราชาในกระบวนการดำเนินงานของนวัตกรรมสังคม เทศบาลเมืองร้อยเอ็ดได้ประยุกต์ใช้ศาสตร์พระราชาและหลักปรัชญาของเศรษฐกิจพอเพียงในการสร้างและพัฒนานวัตกรรมปรับปรุงภูมิทัศน์คลองคูเมืองและกำแพงเมืองโบราณ ตั้งแต่ปี พ.ศ. 2542 ภายใต้ความร่วมมือกับภาคีเครือข่ายที่หลากหลาย 3) ผลลัพธ์และแนวโน้มความยั่งยืนของนวัตกรรมสังคม นวัตกรรมสังคมของเทศบาลเมืองร้อยเอ็ดที่เกิดขึ้นจากการดำเนินงานตามหลักปรัชญาของเศรษฐกิจพอเพียง ทำให้เกิดการเปลี่ยนแปลงในทางที่ดีขึ้นในหลายมิติ ได้แก่ มิติด้านสิ่งแวดล้อม มิติด้านสังคม มิติด้านเศรษฐกิจ มิติด้านวัฒนธรรม มิติด้านสุขภาพและสุขภาวะ ประกอบกับในพื้นที่มีทุนทางสังคมที่เข้มแข็ง ได้แก่ ประสิทธิภาพในการบริหารงานของเทศบาลเมืองร้อยเอ็ด คุณลักษณะของนายกเทศบาลเมืองร้อยเอ็ด การวางแผนแบบมีส่วนร่วมจากภาคประชาชน และความร่วมมือกับภาคีเครือข่ายที่หลากหลาย ซึ่งล้วนส่งผลให้นวัตกรรมสังคมนี้ประสบความสำเร็จและมีแนวโน้มความยั่งยืนสูง
DOI: 10.14457/lru.res.2022.15
title: การประยุกต์ใช้แนวคิดแบบลีนในการลดต้นทุนและเพิ่มมูลค่าให้กับใบมะม่วง

description: โครงการวิจัยการประยุกต์ใช้แนวคิดแบบลีนในการลดต้นทุนและเพิ่มมูลค่าให้กับใบมะม่วง มีวัตถุประสงค์เพื่อศึกษาการทำปุ๋ยหมักจากใบไม้แบบไม่พลิกกลับกอง เพื่อลดต้นทุนการผลิตทางการเกษตรในพื้นที่ไร่มะม่วงตำบลบุฮมอำเภอเชียงคาน จังหวัดเลย การดำเนินงานวิจัยโดยใช้เครื่องมือทางเทคนิควิศวกรรมในการหาสาเหตุด้วยหลักการ 5W1H แนวทางแก้ปัญหาด้วย ECRS และแนวคิดแบบลีนมาประยุกต์ใช้ ซึ่งพบความสูญเปล่า 3 ประการได้แก่ 1) ความสูญเปล่าจากการมีของเสียมากเกินไป (Defect lost) 2) ความสูญเปล่าจากการรอคอยงาน (Waiting lost) และ 3) ความสูญเปล่าเนื่องจากไม่มีการใช้ความคิดจากทีมงาน (Non-utilized talent) จึงนำไปสู่การแก้ปัญหาด้วยการทำปุ๋ยหมักแบบไม่พลิกกลับกองในรูปแบบวงตาข่ายมีการทดลองจำนวน 4 สูตร ด้วยการทำซ้ำ 4 ซ้ำ จึงมีการทดลองทั้งหมด 16 วงตาข่าย วัตถุดิบที่ใช้ในการทดลองทั้ง 4 สูตร เป็นดังต่อไปนี้ สูตรที่ 1 เศษใบไม้มูลสัตว์ (อัตราส่วน 4:1) สูตรที่ 2 เศษใบไม้ ฟางข้าว มูลสัตว์ (อัตราส่วน 3:1:1) สูตรที่ 3 เศษใบไม้ มูลสัตว์ (อัตราส่วน 4:1) + สารเร่ง พด.1 และสูตรที่ 4 เศษใบไม้ฟางข้าวมูลสัตว์ (อัตราส่วน 3:1:1) + สารเร่ง พด.1 ผลการดำเนินงานวิจัยพบว่าปุ๋ยสูตรที่ 4 เป็นปุ๋ยที่มีการยุบตัวและย่อยสลายได้เร็วที่สุด หลังจากกองปุ๋ยครบตามระยะเวลาที่กำหนดหรือวางแผนไว้จะต้องหยุดการรดน้ำและพักกองปุ๋ยเพื่อลดความชื้น ในอีก 7 วันต่อมามีการถอดกองปุ๋ยและเก็บตัวอย่างปุ๋ยหมักเพื่อส่งผลไปห้องปฏิบัติการมหาวิทยาลัยขอนแก่น ผลของปุ๋ยหมักที่มีคุณภาพดีที่สุดคือปุ๋ยหมักสูตรที่ 1 โดยมีผลวิเคราะห์ทางเคมีของค่าความเป็นกรดเป็นด่าง ค่าการนำไฟฟ้า ปริมาณอินทรีย์ วัตถุไนโตรเจนทั้งหมด ฟอสฟอรัสทั้งหมดโพแทสเซียมทั้งหมด ฟอสเฟต และโพแทส เท่ากับร้อยละ 7.37, 0.80, 26.61, 0.96, 0.25, 0.46,0.58 และ 0.56 ตามลำดับ โดยสรุปการทำปุ๋ยหมักไม่พลิกกลับกองนี้เป็นกระบวนการที่ประหยัดเวลา ประหยัดพื้นที่ ประหยัดแรงงาน อีกทั้งสามารถลดค่าใช้จ่ายหรือลดต้นทุนจากการใช้ปุ๋ยเคมี 39,000 บาท ด้วยต้นทุนที่เป็นปุ๋ยอินทรีย์จำนวน 4,800 บาท ซึ่งสามารถประหยัดค่าใช้จ่ายได้ ถึง 34,200 บาท หรือคิดเป็นร้อยละ 87.69
DOI: 10.14457/lru.res.2022.16
title: การประเมินความต้องการจำเป็นในการพัฒนาสมรรถนะด้านการวัดและประเมินผลการศึกษาของนักศึกษาวิชาชีพครูสาขาวิชาพลศึกษา คณะครุศาสตร์ มหาวิทยาลัยราชภัฏเลย ตามการรับรู้ของครูพี่เลี้ยงและอาจารย์นิเทศก์สาขาวิชา

description: การวิจัยครั้งนี้มีจุดประสงค์เพื่อ 1) เพื่อประเมินความต้องการจำเป็นสมรรถนะด้านการวัดและประเมินผลการศึกษาของนักศึกษาวิชาชีพครูสาขาวิชาพลศึกษา คณะครุศาสตร์ มหาวิทยาลัยราชภัฏเลย 2) เพื่อจัดอันดับความสำคัญความต้องการจำเป็นสมรรถนะด้านการวัดและประเมินผลการศึกษาของนักศึกษาวิชาชีพครูสาขาวิชาพลศึกษาในกลุ่มผู้มีส่วนเกี่ยวข้องกับการฝึกประสบการณ์วิชาชีพ 3) เพื่อนำเสนอแนวทางพัฒนาสมรรถนะในการวัดและประเมินผลการศึกษาของนักศึกษาวิชาชีพครูสาขาวิชาพลศึกษา คณะครุศาสตร์ มหาวิทยาลัยราชภัฏเลย กลุ่มเป้าหมายประกอบด้วย 1) ครูพี่เลี้ยงโรงเรียนเครือข่ายร่วมพัฒนาวิชาชีพครูสาขาวิชาพลศึกษา คณะครุศาสตร์ มหาวิทยาลัยราชภัฎเลย จำนวน 30 คน และ 2) อาจารย์นิเทศก์ สาขาวิชาพลศึกษา คณะครุศาสตร์ มหาวิทยาลัยราชภัฎเลย จำนวน 10 คน เครื่องมือที่ใช้ในการวิจัย ประกอบด้วย แบบประเมินความต้องการจำเป็นสมรรถนะด้านการวัดและประเมินผลการศึกษาของนักศึกษาวิชาชีพครูสาขาวิชาพลศึกษา และแบบสัมภาษณ์กึ่งโครงสร้าง การวิเคราะห์เชิงปริมาณใช้ค่าสถิติพื้นฐาน การทดสอบค่าที และใช้เทคนิค วิธี Priority Needs Index ในการจัดลำดับความสำคัญความต้องการจำเป็น และวิเคราะห์ข้อมูลเชิงคุณภาพโดยใช้การวิเคราะห์เนื้อหา ผลการวิจัย พบว่า 1) มีความต้องการจำเป็นสมรรถนะด้านการวัดและประเมินผลการศึกษาของนักศึกษาวิชาชีพครูสาขาวิชาพลศึกษา ด้านการสร้างและตรวจสอบคุณภาพเครื่องมือการวัดและประเมินผลการศึกษา สูงที่สุด 2) ประเด็นที่เป็นความต้องการจำเป็นสูงสุดในแต่ละด้าน ได้แก่ การกำหนดเป้าหมายการเรียนรู้/จุดประสงค์เชิงพฤติกรรมมากที่สุด การสร้างเกณฑ์การประเมินการปฏิบัติ (Rubric Scoring) การเลือกใช้แบบทดสอบอย่างเหมาะสมและใช้เกณฑ์การประเมินของแบบทดสอบได้อย่างเหมาะสมอ้างอิงได้ การใช้โปรแกรมในการวิเคราะห์ข้อมูล การให้ข้อมูลย้อนกลับแก่ผู้เรียนเพื่อพัฒนา 3) ปรับปรุงการเรียนการสอน สำหรับแนวทางการพัฒนาสมรรถนะด้านการวัดและประเมินผลการศึกษาของนักศึกษาวิชาชีพครูสาขาวิชาพลศึกษา ได้แก่ การออกแบบรายวิชาการวัดและประเมินผลการศึกษา และรายวิชาการทดสอบและประเมินผลทางพลศึกษา และการทำงานร่วมกันของอาจารย์นิเทศก์สาขาวิชาพลศึกษา และครูพี่เลี้ยงในการพัฒนาสมรรถนะด้านการวัดและประเมินผลการศึกษาของนักศึกษาวิชาชีพครูสาขาวิชาพลศึกษา
DOI: 10.14457/lru.res.2022.17
title: การประเมินหลักสูตรบริหารธุรกิจบัณฑิต สาขาวิชาการจัดการ คณะวิทยาการจัดการ มหาวิทยาลัยราชภัฏเลย

description: การวิจัยครั้งนี้มีวัตถุประสงค์เพื่อประเมินหลักสูตรบริหารธุรกิจบัณฑิต สาขาวิชาการจัดการ คณะวิทยาการจัดการ มหาวิทยาลัยราชภัฏเลย โดยใช้แนวคิดการประเมินหลักสูตรตามรูปแบบ CIPP Model ของแดเนียล แอล สตัฟเฟิลบีม (Daniel L.Stufflebeam) มาประยุกต์ใช้ ซึ่งประเมินทั้ง 4 ด้าน ได้แก่ ด้านบริบท ด้านปัจจัยนำเข้า ด้านกระบวนการ และด้านผลผลิต โดยการเก็บรวบรวมข้อมูลจากผู้เชี่ยวชาญด้านหลักสูตรจำนวน 10 คน อาจารย์ประจำหลักสูตร จำนวน 10 คน อาจารย์ผู้สอน จำนวน 5 คน นักศึกษาที่กำลังศึกษาอยู่ จำนวน 166 คน และสถานประกอบการ จำนวน 153 คน เครื่องมือที่ใช้ในการวิจัยประกอบด้วยแบบสอบถามมีลักษณะเป็นแบบมาตราส่วนประมาณค่า 5 ระดับ ค่าความเชื่อมั่นของแบบสอบถามเท่ากับ 0.87 สถิติที่ใช้ได้แก่ ค่าความถี่ ค่าร้อยละ ค่าเฉลี่ย และส่วนเบี่ยงเบนมาตรฐาน ผลการวิจัย พบว่า 1. ผลการประเมินหลักสูตรบริหารธุรกิจบัณฑิต สาขาวิชาการจัดการ คณะวิทยาการจัดการ มหาวิทยาลัยราชภัฏเลย โดยภาพรวมพบว่า ผู้เชี่ยวชาญด้านหลักสูตร อาจารย์ประจำหลักสูตร อาจารย์ผู้สอน นักศึกษาที่กำลังศึกษาอยู่ และสถานประกอบการ มีความคิดเห็นว่าหลักสูตรมีประสิทธิภาพและมีความเหมาะสมอยู่ในระดับมาก 2. ผลการประเมินด้านบริบทในภาพรวม พบว่า ด้านบริบทมีความเหมาะสมอยู่ในระดับมาก ด้านที่มีค่าเฉลี่ยสูงสุด คือ ด้านวัตถุประสงค์ของหลักสูตร รองลงมา คือ ด้านปรัชญาของหลักสูตร ด้านรายวิชาของหลักสูตร ด้านองค์ประกอบของหลักสูตร และด้านโครงสร้างของหลักสูตร ตามลำดับ 3. ผลการประเมินด้านปัจจัยนำเข้าในภาพรวม พบว่า ด้านปัจจัยนำเข้ามีความเหมาะสมอยู่ในระดับมาก ด้านที่มีค่าเฉลี่ยสูงสุด คือ ด้านคุณลักษณะอาจารย์ผู้สอน รองลงมา คือ ด้านเอกสารตำรา ด้านสื่อและอุปกรณ์ ด้านคุณลักษณะของนักศึกษา ด้านอาคารสถานที่ และด้านงบประมาณ ตามลำดับ 4. ผลการประเมินด้านกระบวนการในภาพรวมพบว่า มีความเหมาะสมอยู่ในระดับมาก ด้านที่มีค่าเฉลี่ยสูงสุด คือ ด้านการวัดและประเมินผลการศึกษา รองลงมา คือ ด้านการบริหารหลักสูตร ด้านการฝึกประสบการณ์วิชาชีพ/สหกิจศึกษา และด้านการจัดการเรียนการสอน ตามลำดับ 5. ผลการประเมินด้านผลผลิตในภาพรวม พบว่า คุณลักษณะของนักศึกษามีความเหมาะสมอยู่ในระดับมาก ด้านที่มีค่าเฉลี่ยสูงสุด คือ ด้านคุณธรรม จริยธรรม รองลงมา คือ ด้านความรู้ ด้านความสัมพันธ์ระหว่างบุคคลและความรับผิดชอบ ด้านทักษะทางปัญญา และด้านทักษะการวิเคราะห์เชิงตัวเลข การสื่อสารและการใช้เทคโนโลยีสารสนเทศ ตามลำดับ
DOI: 10.14457/lru.res.2022.18
title: การปรับตัวของวิสาหกิจชุมชนโรงน้ำส้มเกล็ดหิมะ บ้านเจียมปรางค์ หมู่ 4 ตำบลพานพร้าว อำเภอศรีเชียงใหม่ จังหวัดหนองคาย ภายหลังภาวะปกติใหม่

description: รายงานการวิจัยเรื่องการปรับตัวของวิสาหกิจชุมชนโรงน้ำส้มเกล็ดหิมะ บ้านเจียมปรางค์ หมู่4 ตำบลพานพร้าว อำเภอศรีเชียงใหม่ จังหนองคาย ภายหลังภาวะปกติใหม่ มีวัตถุประสงค์ เพื่อศึกษาปัญหาการปรับตัวของกลุ่มวิสาหกิจชุมชนโรงน้ำส้มเกล็ดหิมะ บ้านเจียมปรางค์ จังหวัดหนองคาย ใช้ระเบียบวิธีวิจัยเชิงคุณภาพ กลุ่มเป้าหมายได้แก่ ประธานกลุ่มวิสาหกิจชุมชนและร้องประธานกลุ่มโรงน้ำส้มเกร็ดหิมะ สมาชิกในกลุ่มวิสาหกิจชุมชนโรงน้ำส้มเกร็ดหิมะอีก 7 คน รวมทั้งหมด 9 คน เครื่องมือที่ใช้คือแบบสัมภาษณ์ประเด็นสนทนาวิเคราะห์ข้อมูลโดยการวิเคราะห์เนื้อหา ผลการวิจัยพบว่า ปัญหาของการปรับตัวของวิสาหกิจชุมชนโรงน้ำส้มเกล็ดหิมะ บ้านเจียมปรางค์ หมู่ที่ 4 ตำบลพานพร้าว อำเภอศรีเชียงใหม่ จังหวัดหนงคาย เกิดจากวิกฤตการแพร่ระบาดของไวรัสโควิด-2019 ทำให้วิสาหกิจชุมชนต้องมีการปรับตัว และมาทำการตลาดแบบออนไลน์ โดยผู้ประกอบการสามารถประยุกต์ใช้แพลตฟอร์มออนไลน์เข้ามาเป็นช่องทางเสริม เพื่อจัดจำหน่ายสินค้าในภาวะวิกฤตได้ อาทิเช่น เฟซบุ๊ก,ไลน์ และเทคนิคการกระตุ้นยอดขายด้วยภาพถ่ายและวีดีโอ เพื่อเพิ่มทักษะด้านการตลาดแพลตฟอร์มออนไลน์ และสร้างยอดขายได้เพิ่มขึ้น ซึ่งตอบโจทย์ได้ทั้งผู้ซื้อและผู้ขาย ในขณะที่ทุกคนต้องเว้นระยะห่าง เช่นนี้ รวมไปถึงการตลาดแบบ เดลิเวอรี่ เช่นการเอาตลาดไปหาลูกค้าของรถพุ่มพวง หรือการส่งสินค้าผ่านพ่อค่าคนกลาง
DOI: 10.14457/lru.res.2022.19
title: การพัฒนาการตรวจวิเคราะห์เชื้อ Escherichia coli อย่างรวดเร็ว

description: การศึกษาครั้งนี้มุ่งเน้นไปที่การวัด ?-glucuronidase (GUD) activity ของเชื้อ Escherichia coli (E. coli) เพื่อนำมาใช้ในการพัฒนาชุดตรวจวิเคราะห์เชื้อ E. coli อย่างรวดเร็ว โดย GUD activity เป็นปฏิกิยาที่เกิดขึ้นจากเอนไซม์ ? -glucuronidase (GUD) ที่ผลิตขึ้นโดยเชื้อ E. coli ซึ่งจะสามารถย่อยสารประกอบฟลูออเรสเซนต์ 4-methylumbeferyl- ? -D-glucuronide (MUG) ได้เป็น fluorescent 4-methylumbelliferone โดยจะเกิดการเรืองแสงภายใต้คลื่นแสง Ultraviolet (UV) ที่ช่วงความยาวคลื่น 306-360 nm การศึกษาครั้งนี้จึงได้มีการนำสารละลาย MUG มาเจือจางที่ความเข้มข้น 4 ระดับคือ 25 mg/mL, 50 mg/mL, 100 mg/mL และ 150 mg/mL มาเติมลงในอาหารเหลว NB และบ่มร่วมกับ E. coli 3 isolates, Salmonella spp. และ Staphylococcus aureus ที่อุณหภูมิ 37?C, 16 ชั่วโมง ผลการศึกษาพบว่าสารละลาย MUG ทุกความเข้มข้นในอาหารเหลว NB ที่บ่มร่วมกับ E. coli 3 isolates ให้ผล GUD activity เป็นบวกและสามารถสังเกตปฏิกิริยาได้อย่างชัดเจน ส่วนการบ่มร่วมกับเชื้อ Salmonella spp. และ Staphylococcus aureus ให้ผล GUD activity เป็นลบ อย่างไรก็ตาม แม้ความเข้มข้นของสารละลาย MUG ต่ำที่สุดที่สามารถสังเกต GUD activity ได้อย่างชัดเจนคือที่ความเข้มข้น 25 mg/mL แต่การปิเปตสารในปริมาตรน้อยจำเป็นต้องฝึกฝนและใช้ความชำนาญ ซึ่งอาจะเกิดความผิดพลาดจนเกิดผลลบปลอม (false negative) ได้ ดังนั้นผู้วิจัยจึงแนะนำให้ใช้สารละลาย MUG ที่ความเข้มข้น 50 mg/mL เพื่อความแม่นยำและลดการเกิดผลลบปลอมในการทดสอบ การศึกษาครั้งนี้จึงเป็นการพัฒนาวิธีการตรวจวิเคราะห์เชื้อ E. coli โดยใช้ สารละลาย MUG ในปริมาณน้อย และสามารถตรวจตัวอย่างได้จำนวนมากในการทำงาน 1 ครั้ง จึงเป็นวิธีการตรวจที่มีค่าใช้จ่ายถูกลงและตรวจตัวอย่างได้จำนวนมากในเวลาอันรวดเร็ว
DOI: 10.14457/lru.res.2022.20
title: การพัฒนาการ์ตูนแอนิเมชัน 2 มิติ เรื่องประเพณีบุญเบิกบ้าน ตำบลห้วยส้ม อำเภอภูกระดึง จังหวัดเลย

description: ประเพณีบุญเบิกบ้าน เป็นประเพณีของชาวบ้าน ตำบลห้วยส้ม จัดขึ้นทุกวันข้างขึ้น เดือน 6 ของทุกปี เพื่อสร้างความเป็นสิริมงคลให้กับชุมชน และทางชุมชนอยากอนุรักษ์ สืบสานประเพณีเหล่านี้ โดยการถ่ายทอดเรื่องราวผ่านสื่อการ์ตูนแอนิเมชันให้เข้าใจง่าย สามารถถ่ายทอดความรู้เหล่านี้ไปยังผู้ที่สนใจได้เข้ามาเรียนรู้ การจัดทำวิจัยในครั้งนี้มีวัตถุประสงค์เพื่อ 1) เพื่อพัฒนาการ์ตูนแอนิเมชัน 2 มิติ เรื่อง ประเพณีบุญเบิกบ้าน ตำบลห้วยส้ม อำเภอภูกระดึง จังหวัดเลย และ 2) เพื่อประเมินความพึงพอใจของผู้ใช้ของผู้ใช้สื่อการ์ตูนแอนิเมชัน 2 มิติ กลุ่มตัวอย่างที่ใช้ในทำวิจัยคือ บุคคลทั่วไปในจังหวัดเลย จำนวน 384 คน เครื่องมือที่ใช้ คือ แบบประเมินความพึงพอใจของผู้ใช้การ์ตูนแอนิเมชัน 2 มิติ เรื่อง ประเพณีบุญเบิกบ้าน ตำบลห้วยส้ม อำเภอภูกระดึง จังหวัดเลย สถิติที่ใช้ คือ ค่าเฉลี่ย ค่าร้อยละ และค่าเบี่ยงเบนมาตรฐาน ผลการศึกษาการพัฒนาการ์ตูนแอนิเมชัน 2 มิติ เรื่อง ประเพณีบุญเบิกบ้าน ตำบลห้วยส้ม อำเภอภูกระดึง พบว่า ผู้ใช้มีความพึงพอใจภาพรวมอยู่ในระดับมาก